PILKKIKILPAILUN SÄÄNNÖT
 Eläkeliiton Keski-Suomen piirin pilkkimestaruuskilpailut yhdistysten jäsenille.

Naiset yli 50 v. 
Miehet yli 50 v. 
Yli 80-vuotiaat (naiset ja miehet). 
Joukkue yhteensä 3 henkilöä (molempia sukupuolia).
 Henkilökohtaisista mestaruuksista kilpailevat kaikki kilpailuun ilmoittautuneet kilpailijat.
Joukkueiden tulee koostua ko. henkilökohtaisten sarjojen kilpailijoista.(Kaikki joukkueiden jäsenet osallistuvat samalla myös henkilökohtaiseen kilpailuun.) 

Joukkueiden osallistumismäärää ei rajoiteta. Kilpailuun nimetyn joukkueen tulee olla täysilukuinen. Kaikkien joukkueen jäsenten on henkilökohtaisesti palautettava kilpailun päätyttyä kilpailukorttinsa.
 Kilpailujoukkueet ja pelkästään henkilökohtaiseen kilpailuun osallistuvat on ilmoittautumisen yhteydessä nimettävä erikseen. 
Kilpailun osanottomaksut:
Henkilökohtainen 10 euroa
Joukkue 15 euroa 
Pilkkiminen on jokamiehenoikeus. Pilkkijöiden ei tarvitse maksaa kalastuksenhoitomaksua. 
Kilpailuaika on 3 tuntia. Kilpailupaikalle voi siirtyä aikaisintaan 15 min ennen kilpailun alkamista. Kilpailun aloitus- ja päättymishetki osoitetaan selvällä merkillä. Avannon tekoa ei voi aloittaa ennen kuin kilpailun alkamishetken merkki on annettu. Kilpailijoiden on lopetettava kalastaminen päättymismerkkiin, jonka jälkeen heillä on puoli tuntia aikaa siirtyä merkitylle maalialueelle. 
 Kilpailualue on merkitty kartalle.
Lännen suunnalla rajana on aurattu jäätie. Huomioikaa, että avannon teko 50 m lähemmäs tietä on kielletty. 
9 Kilpailualueella on liikuttava jalan. 
Tuomarineuvosto voi myöntää liikuntarajoitteiselle poikkeusluvan myös muunlaiseen liikkumiseen. 
Kilpailukalaksi hyväksytään kaikki kalat. 
Kilpailijoiden paremmuuden ratkaisee saaliin paino. 
 Jokainen kilpailija osallistuu kilpailuun omalla vastuullaan. 
Huomioikaa alueen pohjoiskärjessä oleva joensuu-alue.